මුදලට කුකුළන් කොටවන පෙර කුකුළු පිටියක් වටලා එහි සිටි සැකකරුවන් අටදෙනෙක් අත්අඩංගුවට ගැනීමට ඉංගිරිය සහ හොරණ පොලිස් ස්ථාන එක්ව සිදුකළ මෙහෙයුමකදී ඉරිදා 03 හැකි වී තිබේ.මේ සැකකරුවන්ට අමතරව ත්‍රි රෝද රථ හතක් ද, යතුරුපැදි එකොළහක්ද, වෑන් රථයක් ද පොලිසිය විසින් අත්අඩංගුවට ගත් අතර, ක්‍රීඩාව සඳහා යොදවා තිබුණු පොර කුකුළන් හත් දෙනෙක්ද පොලිස් භාරයට පත්විය.සැකකරුවන් ඔලබොඩුව, මාලඹේ, රත්නපුර සහ හලාවත යන ප්‍රදේශවල පදිංචිකරුවන් වන අතර, ඔවුන් අත්අඩංගුවට පත්වූයේ කිරිගල, කෝම්පේ, මාළිගාකන්ද ප්‍රදේශයේ නිවසකදීය.හොරණ පොලිසියේ විශේෂ කාර්යාංශයේ සැරයන් 41131 වීරක්කොඩි සහ කොස්තාපල් 41123 කුමාර යන නිලධාරීන්ට ලැබුණු තොරතුරක් මත මෙම මෙහෙයුම දියත් කළ අතර, පානදුර ජ්‍යෙෂ්ඨ පොලිස් අධිකාරී එච්. එම්. ධර්මසේන සහ හොරණ සහකාර පොලිස් අධිකාරී සමන් රත්නායක මහත්වරුන්ගේ උපදෙස් පරිදි ඉංගිරිය පොලිස් ස්ථානාධිපති උදය කුමාර මහතාගේමෙහෙයවීමෙන් පොලිස් පරීක්ෂක සුනිල් ශාන්ත, සැරයන් 64297 විජේරත්න, කොස්තාපල්වරුන් වන 62405 තිස්ස, 42260 රංජිත්, 60502 සංජය සහ 73438 ජයන්ත යන නිලධාරීන් විසින් වැටළීම සිදුකරන ලදී..